ຊາວອາເມຣິກັນ ມີວຽກເຮັດ ເພີ່ມຂຶ້ນ ໃນເດືອນແລ້ວ
ທຸລະກິດສະຫະລັດ ໄດ້ເພີ່ມວຽກການໃໝ່ ຫຼາຍກວ່າ 2 ແສນໜ້າວຽກ ໃນເດືອນກຸມພາ ຜ່ານມານີ້.
ທຸລະກິດການຄ້າໃນສະຫະລັດໄດ້ຊຸກຍູ້ໃຫ້ມີການວຽກມີການເຮັດຫຼາຍກວ່າທີ່ໄດ້ທຳນາຍໄວ້ ໃນເດືອນກຸມພາຜ່ານມາ ຂະນະທີ່ຈໍານວນຄົນຫວ່າງງານ ຍັງສືບຕໍ່ບໍ່ມີການປ່ຽນແປງ ຈາກ 8 3% ໃນເດືອນມັງກອນປີນີ້ ໃນລາຍງານປະຈຳເດືອນ ທີ່ມີການຈັບຕາເບິ່ງຢ່າງໃກ້ຊິດນັ້ນ ກະຊວງແຮງງານຂອງສະຫະ ລັດ ກ່າວໃນວັນສຸກວານນີ້ວ່າ ບັນດານາຍຈ້າງ ໄດ້ຈ້າງພະນັກງານໃໝ່ 227,000 ຄົນໃນ ເດືອນແລ້ວ ຍິ່ງໄປກວ່ານັ້ນ ລາຍງານຍັງໄດ້ດັດແປງໃໝ່ ຈຳນວນຜູ້ຄົນທີ່ຖືກຈ້າງໃນເດືອນ ມັງກອນເພີ່ມຂຶ້ນເປັນ 284,000 ຄົນ ບໍ່ເທົ່າໃດຊົ່ວໂມງຕໍ່ມາ ປະທານາທິບໍດີສະຫະລັດທ່ານບາຣັກ ໂອບາມາໄດ້ກ່າວວ່າ ເສດຖະ ກິດຂອງອາເມລິກາກໍາລັງແຂງແຮງຂື້ນ ແລະທ່ານມອງເຫັນວ່າໂອກາດຍັງຈະດີຂື້ນຕໍ່ໄປອີກ ທ່ານໄດ້ຕົບມືຊົມເຊີຍ ບັນດາພະນັກງານຂອງໂຮງງານເຮັດເຄື່ອງອາໄຫຼ່ຈັກເຮືອບິນແຫ່ງນຶ່ງ ທີ່ທ່ານໄປຢ້ຽມໃນລັດເວີຈີເນຍ ມາຈົນຮອດເດືອນກຸມພາອັດຕາຄົນຫວ່າງງານໃນສະຫະລັດໄດ້ຫຼຸດລົງເປັນເວລາ 5 ເດືອນ ລຽນຕິດ ຊຶ່ງເປັນຮ່ອງຮອຍທີ່ສະແດງໃຫ້ເຫັນວ່າສະຫະລັດຊຶ່ງ ເປັນປະເທດທີ່ມີເສດຖະກິດ ໃຫຍ່ທີ່ສຸດໃນໂລກນັ້ນກຳລັງຟື້ນໂຕຄືນແບບສະໝໍ່າສະເໝີຈາກສະພາບເສດຖະກິດຫຼຸດຖອຍ ຮ້າຍແຮງສຸດ ນັບແຕ່ໄດ້ເກີດສະພາບເສດຖະກິດຕົກຕໍ່າຄັ້ງໃຫຍ່ຂອງໂລກໃນຊຸມປີ 1930 ຂະນະທີ່ການວ່າຈ້າງເພີ່ມຂຶ້ນໃນໄລຍະສອງສາມເດືອນຜ່ານມານີ້ລັດຖະບານເວົ້າວ່າມີພວກ ຄົນຫວ່າງງານໃນອັດຕາເພີ່ມຂຶ້ນ ພາກັນຊອກຫາວຽກການເຮັດຄືນອີກໃນເດືອນກຸມພາຊຶ່ງ ພາໃຫ້ອັດຕາຄົນຫວ່າງງານໃນເດືອນແລ້ວນີ້ບໍ່ມີການປ່ຽນແປງ